**BME VIK Hallgatói Képviselet**

**Kar Kiváló Oktatója és Fiatal Oktatója díj Pályázati kiírás**

A Budapest Műszaki és Gazdaságtudományi Egyetem Villamosmérnöki és Informatika Karának Hallgatói Képviselete 2008 tavaszán alapította meg a Kar Kiváló Oktatója és a Kar Kiváló Fiatal Oktatója kitüntetést. A kitüntetés célja, hogy a hallgatók ez által ismerjék el és köszönjék meg az általuk legkiválóbbnak minősített oktatók oktatási tevékenységét.

A Kar Kiváló Oktatója Díj odaítélhető bármely, a karon oktatási tevékenységet folytató és tudományos fokozattal rendelkező oktatónak. A Kar Kiváló Fiatal Oktatója Díj odaítélhető bármely, a karon oktatási tevékenységet folytató, legfeljebb 40. életévét betöltött oktatónak.

**A díj odaítélésnek menete:**

* **Jelölés:** ​A kitüntetésre a kar bármely hallgatója jelölhet oktatókat. A javaslatok leadása a <https://forms.gle/AHDoJEf7STtn7RiZ9> oldalon elérhető űrlap kitöltésével lehetséges 2019. május 3. péntek 23:59-ig. A javaslatok a Kiváló Oktató díjakra tartalmazzák a jelölt nevét, tanszékét, az általa oktatott tantárgyat (azonos tantárgynevek esetén a szakot), azt hogy melyik díjra jelölik, valamint egy néhány soros indoklást. A legutóbbi 3 év díjazottjai nem vesznek részt a pályázaton!
* **Szavazás:** A beérkezett jelöltekre 2019. május 6. hétfő 12:00-tól lehet szavazni elektronikusan a kko.vik.hk weboldalon 2019. május 12. vasárnap 23:59-ig. A Hallgatói Képviselet a kitüntetéseket a szavazás eredménye alapján ítéli oda. A kitüntetések átadására ünnepélyes keretek között, az ünnepi Kari Tanács ülésének keretében kerül sor. A kitüntetést a Hallgatói Képviselet elnöke és a kar dékánja együtt adja át.

**A korábbi évek kitüntetettjei:**

* 2008: Recski András, Levendovszky Tihamér
* 2009: Selényi Endre, Schlotter Ildikó
* 2010: Veszely Gyula, Németh Krisztián
* 2011: Fehér Béla, Szeszlér Dávid
* 2012: Charaf Hassan, Czirkos Zoltán
* 2013: Gyimóthy Szabolcs, Dudás Levente
* 2014: Nagy Lajos, Mann Zoltán Ádám
* 2015: Szeszlér Dávid, Horváth Gábor
* 2016: Németh Krisztián, Micskei Zoltán
* 2017: Czirkos Zoltán, Asztalos Márk
* 2018: Wiener Gábor, Balázs Barbara